**Haalarimerkkikilpailun säännöt**

Kilpailun tarkoituksena on suunnitella Skandica ry:lle vuosijuhlahaalarimerkki 50 ikävuoden kunniaksi. Kilpailun järjestää Turun yliopiston pohjoismaisten kielten opiskelijoiden ainejärjestö, Skandica ry.

Kilpailuun voi osallistua 21.09.-26.11.2017 välisenä aikana lähettämällä aineiston mieluiten digitaalisessa muodossa (yleisimmät kuvaformaatit, kuten jpg, gif, tif tai png) sähköpostilla osoitteeseen **skandica-hallitus@lists.utu.fi**. Vaihtoehtoisesti piirroshahmotelman voi myös toimittaa paperisena Skandica ry:n hallitukselle. Viestissä tulee myös ilmoittaa oma nimi, sähköpostiosoite, puhelinnumero sekä mahdollinen nimen julkistusoikeus. Kilpailuun osallistujan ei tarvitse olla Skandica ry:n jäsen.

Skandican hallitus valitsee parhaan suunnitelman joulukuussa kilpailuun osallistuneiden joukosta. Kilpailun voittaja palkitaan S-ryhmän 15 euron arvoisella lahjakortilla sekä suunnittelemallaan haalarimerkillä.

Sama henkilö voi osallistua kilpailuun useammalla kuvalla. Kilpailuun osallistuja vastaa siitä, että hänellä on oikeudet suunnittelemaansa kuvaan. Osallistumalla tähän kilpailuun osanottajat myöntävät järjestäjille oikeuden käyttää kilpailuun lähetettyjä kuvia kilpailuun liittyvässä viestinnässä ja tuottamaan kuvan pohjalta haalarimerkin.

Voittajalle ilmoitetaan henkilökohtaisesti. Mikäli voittajaa ei kilpailun päättymisen jälkeen tavoiteta 7 vuorokauden sisällä tai mikäli kilpailun voittaja ei jostain syystä halua vastaanottaa palkintoa, on kilpailun järjestäjällä oikeus arpoa palkinto muiden osallistujien kesken. Osallistumalla kilpailuun osallistujat hyväksyvät sen säännöt ja sitoutuvat noudattamaan niitä. Kilpailun järjestäjät pidättävät oikeuden sääntöjen muutoksiin. Kilpailu ei ole Facebookin sponsoroima, suosittelema, hallinnoima, eikä millään tavalla liity Facebookiin.